钦定古今图书集成/明伦汇编/氏族典/第046卷 > 《廖用贤尚友录》 > 麋弇
## 钦定古今图书集成/明伦汇编/氏族典/第046卷 > 《廖用贤尚友录》 > 麋弇

按《吴县志》：“弇字仲昭，溧次子。以父致仕恩，调崇仁县
丞，知山阴县，移丹徒县。由淮东安抚机宜通判扬州，
改江东安抚司参议，知建昌军，除太府寺丞，改度支
郎官，轮对称旨，寻兼权右司。时丁大全阴夺政柄，弇
守正不阿，出知台州，为大全所中，罢去。除侍左郎中，
迁尚书右郎中，寻罢去，除将作监、淮东总领，兼知镇”
江府。久之，差知安吉州，诏兼提举江西常平。景定五
年，卒。弇性孝友，睦族恤贫，所至吏不能欺，豪右屏迹，
立朝议政，尤号知大体。